שנפרדים על רקע הקונצרט לפסנתר מס' 2 המקסים , כיוון שהוא דורש את כל כולה כפסנתרנית והיא אינה מוכנה לוותר על בית וילדים.  (וכך גם  הסרט-הבלט- 'נעליים אדומות' המופלא.)    ומה לגבי אמנות? 'גויה', 'ליאונרדו דה וינצ'י', 'מיכאלאנג'לו', וגבור  'בכבלי אנוש' של מוהם, קרבו וסקרנו אותי לגבי האמנים שנידונים בהם. כך הכרתי לראשונה את השמות הידועים הללו- שבזמנו כלל לא נלמד עליהם או על אמנות דבר בביה''ס.  פסיכולוגיה חדרה לעולמי עם 'פרשת מאוריציוס, אטצל אנדרגאסט ו'הוויתו השלישית של יוסף קירקהובן' של יעקב וסרמן, עומק הנפש האנושית. סיבוכים ותשוקה, ומוות, כך גם 'מאדאם בוברי ו'האדום והשחור' של סטנדל, ו'כפיה' האמריקני המספר סיפור אמיתי על שני נערים יהודים אמידים שרוצים לעשות את הרצח המושלם. למה? נפשם המעוותת היא המפתח, מה שהביא לתודעתי גם את ההוויה המשפטית דרך צ'ארלס דארו המופלא שמוריד מצוארם, ברגע האחרון, את חבל התליה.   ומה עם הספרות הצרפתית המתורגמת שקראנו, שהביאה לחיינו את בלזק וחיי החברה הרבגוניים, האכזריים ומושחתים שלה  את ויולטה-הפרוצה היפהפיה והאומללה, בספר של דיומא הבן, שמבוסס על אשה אמיתית   ו'ננה'